कांग्रेस ने पहले जदयू के राष्ट्रीय अध्यक्ष सह मुख्यमंत्री नीतीश कुमार को महागठबंधन में आमंत्रण देते हुए कहा कि वो साफ सुथरे छवि वाले व्यक्ति हैं और महागठबंधन में उन्हें शामिल होना चाहिए। उसके बाद अब कांग्रेस ने रालोसपा अध्यक्ष उपेंद्र कुशवाहा पर भी डोरे डालना शुरू कर दिया है। इससे पहले तेजस्वी यादव ने उपेंद्र कुशवाहा को महागठबंधन में शामिल होने का औपचारिक न्यौता दिया था और ट्वीट करते हुए तेजस्वी ने लिखा था कि केंद्रीय राज्यमंत्री उपेन्द्र कुशवाहा को महागठबंधन में शामिल होने का न्यौता देते है।